sā́ haiṣā vāgánudyamānā tatāma tásyāṃ devā́ vācí tāntā́yāṃ hiṅkāréṇaivá prāṇámadadhuḥ prāṇo vaí hiṅkāráḥ prāṇo hi vaí hiṅkārastásmādapigŕ̥hya nā́sike na híṅkartuṃ śaknoti saiténa prāṇéna sámajihīta yadā vaí tāntáḥ prāṇaṃ lábhaté 'tha sa sáṃjihīte tátho evaìṣá etádvācí tāntā́yāṃ hiṅkāréṇaivá prāṇáṃ dadhāti saiténa prāṇéna sáṃjihīte triṣkŕ̥tvo híṅkaroti trivr̥ddhí yajñáḥ